Fotokonkursa “MANI ZIEMAS MIRKĻI” nolikums:

1. Konkursu organizē: Iršu pagasta kultūras pasākumu organizators.

2. Konkursa dalībnieki: konkursā tiek aicināts piedalīties ikviens Iršu pagasta iedzīvotājs bez vecuma ierobežojuma, kurš uzņēmis kvalitatīvas fotogrāfijas Iršu pagastā, iesūtot paša uzņemtu fotogrāfiju par konkursa tēmu.

3. Konkursa mērķis: fiksēt ziemas mirkļus Iršu pagasta teritorijā un aktīvi pavadīt brīvo laiku dabā.

5. Konkursa nosacījumi: radoša interpretācija attēlota krāsainā vai melnbaltā fotogrāfijā par tēmu „Mani ziemas mirkļi”(piem., braukšana no kalna, pikošanās, sniega eņģeļu veidošana, sniegavīru, sniega zaķu, lāču, briežu veidošana, u.c., pastaiga mežā, parkā, slēpošana, slidošana, pagasta dzīves ainas, objekti, ēkas, interesanti dabas vērojumi).

Fotogrāfiju skaits – katram autoram 2 - 4 fotogrāfijas. Pie fotogrāfijām jābūt nelielam aprakstam.

Fotogrāfiju autoram, iesūtot fotogrāfijas, klāt jāpievieno informācija par sevi: vārds, uzvārds un kontaktinformācija saziņai (tālruņa numurs).

6. Konkursa norises laiks: no 2021. gada 25. janvāra līdz 2021. gada 28. februārim, iesūtot fotogrāfijas uz e-pastu: inetariekstina@inbox.lv

Konkursa darbi tiks publicēti Iršu pagasta facebook mājaslapā.

Balsošana mājaslapā par konkursa darbiem notiks no 2021. gada 8. marta līdz 2021. gada 26. martam.

Konkursa organizētājs patur tiesības izvēlēties atbilstošākās fotogrāfijas, atbilstoši konkursa nosacījumiem, kuras izvietot mājaslapā, kā arī patur tiesības balsošanai neizvietot neestētiskas fotogrāfijas un fotogrāfijas, kas pārkāpj vispār pieņemtas ētikas normas.

7. Konkursa darbu vērtēšanas kārtība: fotokonkursa darbu vērtēšana notiks ar balsojumu. Iršu pagasta facebook mājaslapā, katram attēlam nospiežot atzīmi “Man patīk” vai ”Patīk/Like” (facebook.com). Rezultāti tiks publicēti Kokneses novada mājas lapā.

8. Autorība: autors drīkst iesūtīt tikai paša uzņemtas fotogrāfijas. Iesūtot savu uzņemto fotogrāfiju konkursa dalībnieks apliecina, ka konkursā piedalās labprātīgi un piekrīt iesūtītās fotogrāfijas nodot konkursa rīkotājam bez atlīdzības. Autors apliecina, ka viņa iesūtītā fotogrāfija ir viņa paša darbs. Fotogrāfiju iesniedzējs uzņemas pilnu atbildību pret trešo personu pretenzijām, kas varētu rasties saistībā ar iesniegtās fotogrāfijas publisku izstādīšanu.

9. Konkursa balvas: trīs visvairāk balsu ieguvušajiem fotokonkursa darbu autoriem tiks pasniegtas pārsteiguma balvas .